CELEX: 31991R0316
Language: hr
Date: 1991-02-07 00:00:00
Title: Uredba Komisije (EEZ) br. 316/91 od 7. veljače 1991. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               41
            
         31991R0316
   
               L 037/25
            
            
               SLUŽBENI LIST EUROPSKE UNIJE
            
            
               07.02.1991.
            
         
      UREDBA KOMISIJE (EEZ) br. 316/91
   od 7. veljače 1991.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom (EEZ) br. 53/91 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom;
   budući da je u skladu s navedenim Općim pravilima robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da su mjere predviđene u ovoj Uredbi u skladu s mišljenjem Odbora za nomenklaturu,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. veljače 1991.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 7, 10.1.1991., str. 14.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Ribani sir koji se aglomerira zbog njegovog visokog sadržaja vlage i uvjeta prijevoza ili pakiranja (djelomično vakuumsko pakiranje).
                        
                     
            
               0406 20 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 0406, 0406 20 i 0406 20 90.
            
         
               
                           2.
                        
                        
                           Bijela tjestasta tvar poznata kao „kokosova krema” koja se proizvodi finim mljevenjem jezgre kokosa i pasteriziranjem. Pakirana je u neposrednim pakiranjima neto sadržaja 200 g i općenito je namijenjena za uporabu u kuhinji pri pripremi umaka itd.
                        
                     
            
               2008 19 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 2008, 2008 19 i 2008 19 90.
               Razvrstavanje u poglavlje 8. isključeno je zbog pasterizacije (vidjeti također Napomene s objašnjenjem Harmoniziranog sustava uz tarifni broj 20.08, prvi stavak). Zbog tjestaste strukture proizvoda također se isključuje razvrstavanje pod tarifni broj 1106 (vidjeti također Napomene s objašnjenjem oznaka KN 2008 11 10 do 2008 19 90, drugi stavak, druga alineja).
            
         
               
                           3.
                        
                        
                           Proizvod koji se dobiva jednostavnom eterifikacijom škroba epiklorohidrinom i natrijevim monokloracetatom u prisutnosti natrijevog hidroksida te koji ima sljedeće osobine:
                        
                     
                           Izgled
                        
                        
                           bijeli, mrvičast prah
                        
                     
                           Suha tvar …
                        
                        
                           92,8 %
                        
                     
                           Pepeo (na 600 °C) …
                        
                        
                           15,1 %
                        
                     
                           Sadrži …
                        
                        
                           ione natrija i klora
                        
                     
                           Topivost …
                        
                        
                           gusta vodena otopina, znatno bubri
                        
                     
                           pH otopine …
                        
                        
                           11,6
                        
                     
                           Mikroskopski izgled …
                        
                        
                           tip škroba, neprepoznatljiv
                        
                     
                           Test jodom …
                        
                        
                           tamnoplavo
                        
                     
                           Papirna kromatografija …
                        
                        
                           pozitivna na eter škroba
                        
                     
                           IR spektar …
                        
                        
                           karakteristične vrpce karboksimetil etera
                        
                     
            
               3505 10 50
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 3505, 3505 10 i 3505 10 50.